NÁRODNÁ RADA SLOVENSKEJ REPUBLIKY

**VIII. volebné obdobie**

Číslo: PREDS-259/2021

**742a**

**I n f o r m á c i a**

**o výsledku prerokovania návrhu poslancov Národnej rady Slovenskej republiky Richarda TAKÁČA, Ladislava KAMENICKÉHO a Ľuboša BLAHU na prijatie uznesenia Národnej rady Slovenskej republiky k národno-štátnemu záujmu Slovenskej republiky prijať nevyhnutné opatrenia na ochranu poľnohospodárskeho a lesného pôdneho fondu (tlač 742a)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím č. 767 z 12. októbra 2021 pridelil návrh poslancov Národnej rady Slovenskej republiky Richarda TAKÁČA, Ladislava KAMENICKÉHO a Ľuboša BLAHU na prijatie uznesenia Národnej rady Slovenskej republiky k národno-štátnemu záujmu Slovenskej republiky prijať nevyhnutné opatrenia na ochranu poľnohospodárskeho a lesného pôdneho fondu **(tlač 742)** na prerokovanie **Výboru Národnej rady Slovenskej republiky pre pôdohospodárstvo a životné prostredie,** ktorý zároveň určil ako gestorský výbor s tým, že podá Národnej rade Slovenskej republiky správu o výsledku prerokovania predloženého návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre pôdohospodárstvo a životné prostredieo návrhu **nerokoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Výbor Národnej rady Slovenskej republiky pre pôdohospodárstvo a životné prostredie ako **gestorský výbor** o návrhu **nerokoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Predseda výboru určil za spravodajcu poslanca Antona Stredáka, ktorý predkladá predmetnú informáciu a bude navrhovať ďalší postup.

Súčasťou informácie je návrh uznesenia Národnej rady Slovenskej republiky.

Bratislava 14. októbra 2021

Jaroslav **K a r a h u t a**, v. r.

predseda výboru

NÁRODNÁ RADA SLOVENSKEJ REPUBLIKY

VIII. volebné obdobie

Číslo:

**N á v r h**

**UZNESENIE**

**Národnej rady Slovenskej republiky**

z .......................... 2021

k národno-štátnemu záujmu Slovenskej republiky prijať nevyhnutné opatrenia na ochranu poľnohospodárskeho a lesného pôdneho fondu

Národná rada Slovenskej republiky

pripomína,

1. že súčasťou Ústavy Slovenskej republiky je osobitné obmedzenie obsiahnuté v jej čl. 20 ods. 4, na základe ktorého sa zakazuje preprava vody z vodných útvarov na území Slovenskej republiky cez hranice Slovenskej republiky,
2. že v čl. 20 ods. 2 Ústavy Slovenskej republiky je výslovne upravený národno-štátny záujem Slovenskej republiky „potravinová bezpečnosť štátu", ktorý oprávňuje zákonodarcu obmedziť vlastnícke právo,

upozorňuje

na vážne ohrozenie národno-štátnych záujmov Slovenskej republiky, pokiaľ nebudú prijaté opatrenia obmedzujúce narastajúce pokusy zahraničných subjektov, vrátane štátov, nadobúdať vlastníctvo významných častí poľnohospodárskeho a lesného pôdneho fondu Slovenskej republiky,

konštatuje s ľútosťou,

že zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov bol z politických dôvodov napadnutý skupinou poslancov Národnej rady Slovenskej republiky na Ústavnom súde Slovenskej republiky, v dôsledku čoho ustanovenia tohto zákona obmedzujúce nadobúdanie poľnohospodárskych a lesných pozemkov do vlastníctva zahraničných subjektov stratili v roku 2019 účinnosť,

vyslovuje nespokojnosť

s doterajšími reakciami vlády Slovenskej republiky na narastajúce nebezpečenstvo skupovania poľnohospodárskej a lesnej pôde zahraničnými subjektmi, vrátane iných štátov, spočívajúcimi len v pasívnom konštatovaní a monitorovaní situácie bez prijatia adekvátnych opatrení chrániacich slovenský poľnohospodársky a lesný pôdny fond,

dôrazne žiada vládu Slovenskej republiky,

vládu Slovenskej republiky, aby v termíne do 15. októbra 2021 predložila aby využila všetky zákonné možnosti vrátane skráteného legislatívneho konania a okamžite predložila na rokovanie Národnej rady Slovenskej republiky návrh ústavno-právnej úpravy chrániacej poľnohospodársky a lesný pôdny fond v duchu ustanovenia čl. 4 ods. 2 a čl. 20 ods. 2 Ústavy Slovenskej republiky a návrhy všetkých ostatných nevyhnutných legislatívnych a technických opatrení chrániacich Slovenskú republiku pred skupovaním pozemkov z jej poľnohospodárskeho a lesného fondu zahraničnými subjektmi, vrátane iných štátov.